我將一件事當成我一生嘅使命
就係用我作品傳達氣候變化嘅急切性
我去北極
搜集一啲不為人知 關於北極融化嘅故事
又去赤道記錄 因融化而升咗嘅海平面
最近，我走訪格陵蘭嘅結冰海岸
以及馬爾代夫嘅低窪島嶼
連起兩個看似毫不相關
但同樣喺我哋地球瀕臨消失嘅地方
我嘅畫探索風景嘅轉變、狂風怒號
以及安寧
令觀眾同呢個或者成世都唔會去嘅地方
產生情感上嘅接觸
我選擇要傳達美感，而唔係破壞
如果你能夠體會到呢啲景色嘅美
或者你會受啟發去保護佢哋
行為心理學話
我哋採取行動或者做決定 係以情感行先
研究顯示
藝術比一則恐怖嘅新聞 更有效影響我哋情緒
專家預測北極
最快 2020 年出現無冰嘅夏天
海平面會喺世紀末上漲二至十呎
我成個職業生涯
就喺度用一個大家接觸得到嘅媒介
提醒人呢啲預測
同統計唔同，個媒介可以觸動到人
我開始嘅時候
去一啲首當其衝 氣候變化問題嘅地方旅行
喺嗰啲地方，我影咗幾千張相
返到工作室之後
我利用我回憶裏面嘅經歷同埋相片
整咗好大規模嘅作品
有時會超過十呎闊
我用似碳一樣硬、但有顏色嘅 軟粉彩畫畫
對於我嘅畫，我認為只係圖畫 但其他人就覺得係畫作
但當人哋話我係「手指畫家」 我就唔敢當
（笑聲）
但我唔用工具
我成日用手指同手掌 去調啱紙上面嘅顏料
對我嚟說，畫畫係冥想嘅一種形式
令我思緒安靜落黎
我唔認為我畫嘅係冰或者水
相反，圖像會還原返做 最基本嘅顏色同形狀
當作品完成時
我就可以睇到一幅完整嘅作品
睇到一座冰山浮於玻璃般嘅水面
或者夾雜泡沫嘅海浪
平均嚟講，一幅咁大嘅作品花我
好似你睇到咁，10 秒
（笑聲）
（掌聲）
認真，呢種尺寸大概花我 200 至 250 個鐘
但我從我拎得起蠟筆開始 我就一路畫梗畫
我媽媽係藝術家
喺我成長裏面 我哋總係成屋擺滿美術用品
我母親對攝影鍾意到 要去地球最偏遠嘅地區
我同我家人非常好彩
能夠支持同同佢一齊參加呢啲冒險
我哋喺北非騎駱駝
又喺近北極嘅地方駕狗拉嘅雪橇
2012 年 8 月，我第一次帶人
帶住一班藝術家同學者 去格陵蘭西北嘅海岸
呢次行程原本由我母親帶
行程計劃嘅初期，佢同我都喺個團度
我哋仲打算一齊去
但佢患上咗腦瘤
癌症迅速擴散，影響到佢嘅身體同個腦
半年後佢就去世
不過，喺佢病緊嘅幾個月裡面
佢為遠征隊所付出嘅從來無動搖過
我亦承諾要幫佢完成最後一程
我母親對北極嘅熱情 喺格陵蘭嘅經驗裏面不斷重現
我感受到風景嘅脆弱同力量
以及冰山規模之大點樣震撼人心
冰原有生命
佢會移動同發出聲音
係我從來無想像過嘅
我之後擴大我嘅創作規模
令你哋都可以感受我經過嘅震撼
雖然冰高貴嘅特質顯而易見
但同時冰好脆弱
喺船上面
我見到冰喺異常溫暖嘅陽光下出汗
我哋睇到格陵蘭島好多因紐特人嘅社區
正面臨著巨大嘅挑戰
當地人同我講大範圍嘅海冰 已經唔再好似以前咁結冰
冇咗冰，獵物或者農作物收成 都大大減少
威脅住啲人嘅生活同生存空間
格陵蘭島融化梗嘅冰川 係其中一個大因素令海平面上升
海平面上升已經開始淹沒 世界上面一啲地勢低嘅島嶼
我去完格陵蘭島一年之後
我去咗馬爾代夫
一個世界上最低同最平坦嘅國家
我喺嗰度為我嘅新作品收集圖片同靈感
作品講述海浪拍打一個國家嘅海岸
一個可能喺本世紀末被水淹沒嘅國家
傷害性嘅嘢，不論喺全球同個人層面 每日都發生
當我喺格陵蘭島
我將母親嘅骨灰撒喺一片融化嘅冰上面
宜家，佢成為咗佢最喜愛嘅 景色嘅一部分
就算景色會變都好
喺媽媽畀我嘅咁多份禮物裡面
我最鍾意嘅係媽媽 教識我睇嘢要睇正面
唔好睇負面
而我嘅畫，都會讚頌 我哋大家都會失去嘅美
我希望我嘅作品可以記錄 變幻中嘅壯美景觀
記錄環境變化
同啟發我哋全世界人為未來採取行動
多謝
（掌聲）